‘S i Donna NicRath a tha a’ stiùireadh na Fèise. Thuirt ise: “Tha Blas a-rithist gu bhith a’ tairgse clàr de thachartas aig sàr-ìre air feadh na Gàidhealtachd agus a bharrachd air na cuirmean mòra, tha sinn air a bhith ag obair còmhla ri buidhnean eile airson Prògram nan Sgoiltean agus Coimhearsnachdan a leudachadh. Bidh sin a’ gabhail a-staigh fiolmaichean Gàidhlig, Cuairt nam Bàrd, cearcaill còmhraidh Gàidhlig, cuairtean coille, ceilidheadh taighe, tachartasan sgoile agus gu leòr a bharrachd.”